
RUGĂCIUNE. 


Rătăcitor” cu ochii tulburi, 

Cu trupul istovit de cale, 

Ei cad neputincios, stăpine, 
În fața strălucirii tale. 

In drum mi se desfac prăpăstii 
Si'n negură se 'mbracă zarea, 
Fa în genunchi spre tine caut: 
Stăpine-orindue-mi cărarea! 


În pieptul zbuciumat de doruri 
Eu simt ispitele cum sapă, 

Cum vor să-mi tulbure izvorul 
Din care, sufletul s'adapă. 

Din valul: lumii lor mă zmulge 
Şi cu povala ta `nteleaplê 

In veci spre cei rămași în urmă, 
Stăpine,, văzul mei îndreaptă, 


Desleagă minţii mele taina 

Şi legea iarmecelor firii, 
Sădește `n brațul mei, stăpine, 
Tăria urii şi-a iubirii, 

Dă-mi cîntecul și dă-mi lumina 
Si zvonul firii `ndragostite 
Dă-i raza soarelui de vară 
Pleoapei mele ostenite. 


ORICE REPRODUCERE OPRITĂ. 


Alungă patimile mele, 

Pe veci strigarea lor o fringe 
Si de durerea altor inimi 
Invață-mă stăpine-a plinge, 

Nu rostul meu, de-apururi pradă 
Ursitei mastere si rele, 

Ci jalea unei lumi stăpîne 

Să plingă `n lacrimile mele. 


Dă-mi tot amarul, toată truda, 
Atitor patimi fără leacuri, 

Dă-mi vilorul în care urlă 

Și gem robiile de veacuri, 

— Pemult pling umilitii `n umbră, 
Cu umeri girbovi de povară... 
Durerea lor îniricoșată 

In inimă, tu mi-o coboară. 


În suflet samănă-mi furtună 

Să-l simt in matca-i cum se zbate, 
Cum tot amarul se revarsă 

Fe strunele înfiorate 

Si cum supt bolta lui aprinsă, 

In smalţ de fulgere albastre 
Indiiagê-si glasul de aramă: 
Cîntarea pătimirii noastre. 


Octavian Goga. 

SERHARILE DIN SIBIIU. 
I. 


Serbările împreunate cu inaugurarea Mu- 
zeului Național din Sibiiă vor fi o amintire 
scumpă şi sfintă pentru cei ce aii avut parte de 
fericirea să le vadă. Mulţi ani îşi vor odihni 
zilele în împărăţia veciniciei, pînă cînd Româ- 
nilor din Ungaria le va fi dat să mai scrie în 
cărticica culturii lor pagini aşa de frumoase şi 
aşa de bogate în fapte. 

Vechea cetate săsească — mine, poate, noua 
cetate românească — întrunise în sînul eï pe 
cei mai de samă dela noi şi din Regat. Dorul 
unei înfrățiri sincere, sub flamura albă a cul- 
turii, a chemat obştea lamurii noastre cărtură- 
resti acolo, unde, înghenunchiați înaintea alta- 
rului zidit culturii, întrun gînd, pot înălța ru- 
găciuni de milostivire Celui ce toate le ştie si 
toate le poate... Şi-ar fi fost bine ca alături 
de vlădicii celor 2 biserici, de sfetnicii intelep- 
tului Crait Carol, de apostolii luminati ai în- 
vățăturii, de propovăduitorii zmeriți ai legii cre- 
stine si de alţi aleşi ai neamului nostru, să-și 
fi împreunat palmele aspre, la rugă, şi țăranul, 
căruia avem să-i mulțumim multe din harurile 
cu cari astăzi ne mîndrim. Simfonia serbătorii 
astfel era desavirsitd. O serbare poporală, ală- 
turi de cele multe ale „inteligenţii“, a fost o 
lacună simtitoare în decada dela Sibiid. 


În 6/19 August, ziua Schimbării la faţă, Si- 
biiul se prefăcuse, ca prin minune, întrun oraş 
românesc. Stradele, parcurile şi locurile publice 
gemeai de lume românească. Lungimea Bret- 
terului o măsuraii fețe `ntunecate, cu pieptul 
ferecat în bande ori țintuit cu cocarde trico- 
lore: eraii /uptitorii din ţară, intrați proaspeţi 
prin strimtoarea Ciineni, pe cari nu-i întimpi- 
nase nici urale, nici discursuri festive, nici tă- 
răboiuri nationale... nimic, nimic... Printre ei 
zăriai figuri venerabile şi serioase de preoți 
dela noi, ascultindu-le graiul pripit de indignare; 
pe bănci cîteva ţărance costumate și student 
din Bucovina, cu chipiuri roșii, intrate adînc pe 
ceafă ; ici si colo grupuri de oameni marcanţi 
cu figuri străine, asteptind în linişte; prin parc, 


funcționarii grăbiţi ai comitetului aranjator, cu 
priviri semete siingrijorate ... La răspîntia dru- 
murilor: gazetari aprinsi de minie, critici pro- 
fesionisti, cu zimbetul vecinicei nemulțămiri 
pe buze, dumicat în bucățele pe vrăjmaşii 
lor de principii... Pe strade undulaii, tă- 
cuți, în direcția celor două biserici, credin- 
cioşi cucernici ... Serviciul divin l-aă cele- 
brat venerabilii vlădici, cu asistente demne de 
ziua solemnă. 

La orele zece de dimineaţă puhoiul de lume, pu- 
rificat de tămiia si glasul rugăciunii, se îndreaptă 
înspre „Muzeul Asociațiunii“, clădit întrun loc 
de frunte al orașului, cu fațada cătră un parc 
cu sălcii, în dos avind o curte largă, formată 
de casele Asociaţiunii : casa de chirie și şcoala 
de fetițe. Mulțimea examinează cu deamănuntul 
clădirea muzeului, ridicată pe cheltuiala obstei ro- 
mâneşti. În lucrările architectilor străini caută în- 
zadar defecte, casa e impozantă, frumoasă şi de-o 
rigiditate ce stă bine unui muzeŭ. Intrind in atriul 
luxuos, atrag luarea aminte cele două lespezi de 
marmoră, în dreapta și în stînga, pe cari, spre 
vecinică aducere aminte, sînt săpate, în aur, nu- 
mele binefăcătorilor membrii fundatori af mu- 
zeului. 

Sala festivă, încăpătoare si cu gust decorată, 
înțesată de lume. În staluri figura blîndă şi 
bună a archiereului bisericii ortodoxe, oameni 
de toate virstele si de toate rangurile, în ga- 
lerie o podoabă aleasă de ochi frumoşi, în- 
dreptîndu-se spre scena din față, cu figurile fe- 
liurite ale comitetului şi cu pîndaşii serioşi ai 
evenimentelor zilii. Tăcere. Preşedintele, dl Iosif 
St. Sulufiu, un octogenar cu plete crete argintate, 
foarte simpatic si vioid, citeşte, cu glas liniştit, 
cuvîntarea de deschidere, în care a urmat „în- 
teleptul sfat“ al istoricului Guizot: „A judeca 
omenimea cu asprime şi a o iubi ferbinte; a-i 
cunoaște răul, dorindu-i vindecarea, este su- 
blimul principiu al evangeliei“. A şi fost foarte 
aspru,  dojenind publicul pentru indiferen- 
tizmul lui față de marile probleme culturale 
ale „Asociaţiunii“, dar blind şi iertător în cu- 

vintele de apărare ale comitetului, ce std în 
fruntea el. 

După citirea listei delegaților trimişi, în nu- 
măr necomplet, din partea despărțămintelor, ar 
fi urmat raportul general al comitetului cătră 
adunarea generală. Fiind tipărit în „Transilva- 
nia“, — s'a trecut la ordinea zilei. Noi însă 
ne vom opri un moment asupra lui, pentru ca 
să vedem roada unui an, să accentuăm ideile 
şi faptele nouă, prin cari a luat avint „Asocia- 
țiunea“. 

Raportul general menţionează trei momente 
mai importante cari, pe lîngă altele mai se- 
cundare, învederează progresul realizat de Aso- 
ciațiune, şi anume: a) Muzeul istoric si etno- 
grafic, b) expoziţia etnografică şi istorică cultu- 
rală, c) activitatea pronunţată a despărțămintelor. 

Primele două puncte sînt întradevăr mo- 
mente epocale în viața instituțiunii noastre cul- 
turale. Marea lor însemnătate pentru 
uesvoltarea noastră culturală se va 
putea aprecia, în viitorul apropiat, dacă 
cei chemaţi vor sti cari sînt că- 
rările drepte pe cari aŭ să umble. Ul- 
timul punct e mai mult iluzoric și nu 
poate sta nici alături nici la sfirsitul 
celorlalte două. 

Membrii în despărțăminte aŭ cres- 
cut la număr, unele din ele ai fost 
„reactivate“ prin cîte-o vizită a d-lor 
secretari, prelegerile poporale aŭ fost 
mai dese şi bibliotecile poporale s'aii 
răspîndit mai bine — dar dela toate 
aceste pînă la o reală activitate a 
lor e o distanță mare, care, după 
a noastră părere, nu se va putea 
realiza numai cînd despărțămintele 
vor avea o independenţă materială 
mai mare şi cînd centrul va aduce 
sacrificii morale şi intelectuale impor, 
tante pentru deşteptarea lor. Atunci 
cînd despărțămintele vor putea fi nişte 
cantoane culturale organizate temei- 
nic materialiceşte şi cînd centrul le 
va putea da hrana intelectuală necc- 
sară şi va premerge cu exemple bune, 
atunci se va putea vorbi, nu de o 
reactivare ci de activarea lor. Însuşi 
raportul consideră acest al treilea 

punct ca rezultate sporadice si ca un „înce- 
put de mişcare culturală“, fapte cari existaii 
şi pînă acuma. Ideia cu conferenţiarii ambu- 
lanfi si mai ales căutarea mijloacelor pentru a 
spori numărul membrilor ajutători e nimerită. 
Colindarea prin toate părțile a unor conferen- 
tiari pricepuți, cari să ştie alege şi expune su- 
biectele, cari interesează pe popor, ar aduce un 
seceriş frumos de membrii ajutători. 


Asociatiunea atit în rapoartele generale cit si 
în cele speciale se plinge de indeferentizmul 
publicului. Chiar şi discursul de deschidere al 
d-lui preşedinte probozeste, în termini severi, 
publicul pentru această boală. Sub scutul pom- 
posului palat apără din răsputeri Asociaţiunea, 
înşirînd cifre peste cifre de indolenti. Eraŭ con- 
statări triste şi adevărate, cari, însă, nu pot 
servi de pavăză dreaptă neactivițății Asociaţiunii. 
Ne punem mîna pe piept şi cu cuvenita zmere- 


Vestibulul. 


www.dacoromanica.ro 


330 


LUCEAFĂRUL 


Nrul 17, 1905. 


nie ne întrebăm : Ce dă în realitate Asociatiunea 
publicului ; față de care fapte concrete ale ei 
e indiferent acel public românesc, care a ascul- 
tat cu atita cuviinţă reprosurile ce i se aruncati 
în față? Dela Asociaţiune primim, tot la două 
luni, revista „Transilvania“ şi, ceva mai rar, 
cîte-o broşură din „Biblioteca poporală“. Si-atit! 
Prima publicaţie e chemată să serviască drept 
hrană sufletească clasei culte, iar a doua po- 
porului. Oricine a avut în mind aceste două 
roade anuale ale Asociatiunii, va înţelege ușor 
justa indeferenţă care an de an se încrestează 
tinguitor în rapoartele generale ale comitetului 
central. 

Credem că acelui public, care a ri- 
dicat spiendidele clădiri delingă par- 
cul orașului Sibiit, si catedrala, cu 
cele două turnuri strigătoare la cer, 
care întrun timp aşa de scurt, a fur- 
nizat bogatul material pentru minu- 
nata expoziţie, acelui public, care 
s'a prezentat, cu toată sărăcia şi 
bogăția lui, în număr aşa de impu- 
nător la serbările înaugurării muze- 
ului si care în această ţară se sus- 
ține, ca neam, din propriile lui pu- 
teri, nu i se poate reproşa, fără a-i 
face o mare nedreptate, păcatul indi- 
ferenţii. Cauza că lumea românească 
nu sprijineste înalta noastră insti- 
tutiune, în o măsură mai intenzivă, 
nu e de-a se căuta decit în sînul Aso- 
ciațiunii, mai ales în feliul ei de a-și 
înțelege misiunea. Sîntem siguri, ba- 
zîndu-ne pe propria noastră experi- 
ență — Catunci, cînd Asociaţiunea 
va arăta publicului o activitate cultu- 
rală reală, va dovedi, că înțelege şi 
poate satisface trebuintele intelec- 


stitutiune stiintifica-literara nu a putut realiza 
rezultate de o însemnătate mai mare şi de va- 
loare superioară pentru înaintarea intereselor 
culturale ale poporului nostru“, E foarte clar 
şi adevărat spus, căci citind, în parte, rapoar- 
tele tuturor sectiunilor nu ne întîlnim decît cu 
„planuri de acţiune“, cu intentiuni bune, cu ho- 
tărîri categorice de a face ceva, dar fapte împli- 
nite se pot pescui prea puţine. Din aceste rapoarte 
ale sectiunilor remarcăm totuşi citeva hotăriri mai 
importante. Secţiunea literară şi-a luat angaja- 
mentul să publice succesiv, în „Biblioteca Aso- 
ciaţiunii“, biografiile bărbaților noştri mai di- 


tuale ale obstei cărturăreşti si țără- 
neşti, întrun timp mult mai scurt de 
cum s'ar crede, va grupa în jurul ei toată sufla- 
rea românească. Să nu se uite, că sprijinul 
publicului nu se cerseste ci se cucereşte. Le 
spunem aceste împotriva principiului „ut videa- 
tur aliquid fecisse“. 

Înzadar căutăm o activitate şi la secțiunile ştiin- 
tifice-literare. Raportul dlui prim-secretar, cătră 
şedinţa plenară, ne spune că „noua noastră in- 


Sala festivă. 


stinşi din trecut, astfel scrise „încît din ele să 
iasă la evidenţă caracterul persoanelor, despre 
care tratează, împrejurările sub care aa lucrat 
aceste persoane si influența, ce aŭ avut-o ele 
asupra contimporanilor şi asupra generatiunilor 
următoare“. Tot această secțiune aproabă în 
principii înființarea unui ,Muzei al limbii ro- 
mâne“, proiectat de dl dr. Iosif Popovici, do- 

cent de limba română la universitatea din Bu- 
dapesta. Secţiunea istorică nu nădăjdueşte „după 
toate probabilitățile“, să apară în curînd proiec- 
tatul dicţionar toponimistic al Transilvaniei. 
Această secțiune, lipsindu-i membrii activi, 
mare nici macar reglementarul „plan de acţiune“. 
Poate i s'ar, da un puls de viață, primind în 
cadrele ei propunerea dlui dr. Amos Frincu, de 
a se înființa o secțiune de drept şi de ştiinţe 
de stat. Din activitatea şi planurile celoralalte 
secțiuni, amintim prelegerile poporale, ţinute 
de secţia ştiinţifică : 


„Cartea tinerimii adulte“, 


Scena. 


înființarea internatului de băeţi din Sibiit, plă- 
nuite de secfiunea şcolară; infiintarea scoalelor 
economice de repetițiune, cari, deşi aŭ votată 
suma de 2000 cor., din cauza multor piedeci 
şi greutăți, sîntamînate din partea secțiunii eco- 
nomice. 

Pelîngă aceste, membrii sectiunilor fac vot 

solemn că vor colabora regulat la revista „Tran- 
Silvania“, redactată de dl prim-secretar, care, 
recunoscîndu-şi nedestoinicia în agendele Mariei, 
ar putea ceda altuia greaua sarcină de director 
al unei reviste stiintifice-literare. 

În şedinţa a doua, adunarea ma auzit nimic 
noŭ, decit bizara idee de-a se face un dictio- 
nar maghiaro-român şi româno-maghiar, fiindcă 
cărturarii neamului nostru nu mai înțeleg limba 
scriitorilor noştri. Trebuinţa unui asemenea dic- 
tionar se simteste, dar Asociatiunea deocamdată e 
chemată să rezolve alte probleme mai importante, 
decît cele lexicografice. Momentul mai 
importantal şedinţei a doua e alegerea 
de vicepreşedinte în persoana dlui An- 
dreiii Bârsean, căruia i-am rezarvat un 
articol special. 

Aceste sînt ideile şi rezultatele ac- 
tivităţii de-un ana Asociaţiunii. ln- 
tentiunile bune cu cari ne întîlnim 
la fiecare pas, vor aduce cu timpul 
alte rezultate mai răspicate și mai 
bogate în fapte reale, dacă oamenii 
puşi în frunte vor fi maiîn curat cu 
cărările pe cari aŭ să meargă. 

Oct. C. Tăslăuanu. 


—uojn— 


TOAMNĂ. 


Cum trece vintul toamnei prin vestedele foi 
Trec clipele iubirii grăbite peste nai... 
Tot mai străin si singur mi-e dorul plingător 
Şi frunzelor asemeni cad visele şi mor ... 
Nădejdea își întinde aripile de drum 

Și jalea-şi cerne `n urmă duiosul ei parfum. 


Un cuib pustii şi jalnic mi-e sufletul sărman, 
Din care pleacă paseri pe fiecare an, 

Dar paseri călătoare la cuibul lor revin... 
Rămine al med suflet mai trist şi mai străin 
Invăluit în haina amarelor dureri, 

Bogat în suferințe, sărac în mingderi. 


La vatra amintirii găsesc abia un scut 
Tot răscolind cenuşa norocului perdut, 

O licărire rece de 'ndepdrtati stea 

Îşi varsă mingaierea 'n suferința mea, 

Da licărirear moare pe vatra fără foc... 
Iubirea mea se stinge cu dinsa la un loc, 


A. Seca. 

ANDREIU BARSEANU. 


— Noul vicepreşedinte ai Asociaţiunii. — 


Adunarea generală a Asociatiunii, care în a doua 
ședință a sa la propunerea învățatului canonic din Blaj, 
Reverendissimul părinte Dr. Augustin Bunea a pro- 
clamat, între aplauzele nesfirşite ale tuturor celor 
de față, de vicepreşedinte ai ei pe neobositul pro- 
fesor dela Braşov Andreii Bârseanu, a interpretat, 
cu acest prilej — poate ca nici cînd pînă acum — 
votul unanim al întregei obşte românești. Cuvine- 
se ca bărbatul idealist si luminat, a cărui price- 
pere în ale luptelor culturale nu e întrecută decît 
poate de dragostea lui nețărmurită pentru neamul 
românesc, — să ocupe un loc de frunte în sînul insti- 
tufiunii, care e chiemată să obliască calea propêsirii 
noastre culturale. 

A. Bârseanu, n. 1858 în Dirstele Brașovului, a cer- 
cetat gimnaziul românesc din Braşov și facultatea filo- 
zofică în Viena şi în Miinchen. Din 
toamna a. 1881. funcţionează ca pro- 
fesor (L. română, Istorie și Geogra- 
fie.) la scoalele medii rom. din Bra- 
şov (mal întii la gimnaziă şi din 
1889 la şcoala comercială). Din 
1899 e directorul desp. | (Braşov) 
al Asociatiunii si din 1902 membru 
coresp. al Academiei Române. 

Dintre lucrările lui pomenim : Ca 
student universitar a terminat ma- 
nualul de Istorie de Piitz-Meşotă. 
În 1885 a publicat în colaborare 
cu Dr.I. Ularnik colecţiunea: „Doine 
si strigături din Ardeal“. Mai tir- 
zii „Cincizeci de colinde“ adunate 
prin scolarii din Braşov şi colecţia de 
anecdote poporale: „Din traista lui 
Moş Stoica“. A scris si versuri, 
pe care le-a publicat în „Familia“, 
foiletonul „Gazetei Transilvaniei“ şi 
Conv. literare“. În 18878 a redac- 
tat împreună cu răposatul I. Popea 
foaia „Şcoala şi Familia“. Ca dascăl 
a publicat citeva tractate literare şi 
pedagogice în Anuarele gimnaziului din Braşov (astfel în 
1886 „Citeva observări cu privire la propunerea studiu- 
lui Istoriei“, în 1891 un discurs comemorativ despre V. 
Alexandri și 1898 despre lon Lăpădatu). La însărci- 


Andreii Bârseanu. 


narea corpului profesoral si a Eforiei şcolare, in 1902 
a publicat „Istoria scoalelor centrale române gr. or. din 
Braşov“, care cu doi ani mai 'nainte împliniseră o ju- 
mătate de veac din viaţa lor. Lucrarea aceasta a fost 
premiată de Academia română cu o parte din premiul 
Adamachi. Premiul acesta l-a destinat ca fond de premii 
pentru studenţii eminenti. — Ca director al desp. | al Aso- 
ciaţiunii a ţinut mai multe discursuri ocazionale, dintre care 
cel din 1898, „Învăţăminte din viața MetropolituluiAndreid 
Șaguna“, s'a publicat şi în broșură separată. În fine, 
ca membru al secţiunilor literare-stiintifice ale „Asoc.“ 
a scris în 1901 un raport-proiect despre biblioteca de 
popularizare a „Asociaţiunii“, raport primit de secțiuni 
şi publicat în „Transilvania“ din acelaşi an. 

Om înzestrat cu un gust estetic foarte fin şi cu o 
cultură literară vastă, a scris însuși * mai_ multe poezii. 
Scrie si vorbeşte cea mai frumoasă 
limbă la noi, din generaţia sa, — 
calități cari îl fac un excelent das- 
căl de limba română, care, ca unul 
din  profesorii-stilpi ai gimnaziului 
din Braşov, a avut o influenţă fericită 
asupra generațiilor de şcolari, eşite 
de sub mîna lui. 

Felicităm Asociaţiunea pentru spri- 
jinul mare, ce şi l-a cîştigat în talen- 
tele si vederile largi ale noulul ef vice- 
preşedinte, și avemsă mulţumim cu 
toții dlui Bârsanu că fără a fi căutat 
cîndva onoruri şi distincţii, a cedat 
dorinţei generale, primind onoarea 
această binemeritată. Sperăm că va 
reuși să întroducă la Asociațiune un 
noii curent mai viguros şi mai larg, 
dînd intrare cuvenită și literaturii 
surghiunite de cei nechemati. În 
numele întregei obşte româneşti do- 
ritoare de înaintare, cu dragoste și 
mulțumire sufletească, îl salutăm în 
scaunul de vicepreşedinte al Asocia- 
tiunii noastre, în fruntea căreia, in- 
demnind şi pe alţii la muncă, va putea inaugura o nouă 
eră binefăcătoare în interesul intregéi noastre mişcări 


culturale. 
* 

Scrisori Romane. 
IN 


Roma, 2 15 lulie 1905. 
Domnul me, 


Este totdeauna o mare fericire de a trăi, dar 
este si o mai mare fericire de a trăi pe vre- 
muri bune. 

După cite înţeleg, Domniele-Voastre, cei dela 
„Luceafărul“, sintefi cu toţii tineri; vă inchipuiff, că 
sînteți trimişi de Domnul pe pămînt pentru fe- 
ricirea neamului ; v'ați născut intro ţară origi- 
nală si întrun timp de admirabilă evolutiune 
artistică ; aveţi alături un popor (pe noi cei din 
Regat) care vă dă toate pildele si toate icoa- 
nele, bune şi rele, frumoase şi pocite, — prin 
urmare trăiţi pe vremuri bune. 

In aceste împrejurări, eii socotesc că aveţi o 
mare răspundere : aceea, de a nu lăsa să stră- 
bată în gustul publicului transilvănean apucă- 
turi nesăbuite, mitocănii, ce trec drept însuşiri 
epice, dulcegării femeesti ce trec drept lirizm, 
o limbă românească slută, ce trece drept limbă 
românească originală, și aşa mai departe. 

Si dacă îmi dați voie si nu vă temeti de a 
umbla cu mine prin lume, o să vă însoțesc 
prieteneste pe dealuri, de unde zarea se vede 
limpede. 

* 

Principiile estetice şi morale sînt statornice. 

Viaţa e o luptă nesfirşită între convingerile 
noastre abstracte si întimplările concrete ale 
existenței. Propoziţiunea etică că binele indivi- 
dual este şi binele universal, nu e totdeauna 
adevărată, şi e destul să nu fie adevărată o 
singură dată, pentru ca valoarea ei de postulat 
să dispară. 

In estetică, toate legile sînt fugare si trecă- 
toare, pentru că sînt axiome care exprimă armo- 
nii intime, mai întotdeauna individuale şi adesea 
nelogice : două colori se potrivesc pentru ace- 
leasi cuvinte pentru cari pepenele galben e bun 
cu sare sai cu zahăr. 

Dar dacă dela Platon pînă la Schopenhauer 
principiile morale și estetice sînt nestatornice, 
nu mai puțin omenirea va ceti, pururi ferme- 
cată, pe Fedon si pe Fileb, Lumea ca voință si 
reprezentafiune, pentru că, dacă toate zistemele 
filozofice trec, arta rămîne. Rămîne farmecul in- 
finit al dialogurilor lui Platon, fluiditatea cu 
care vorbește Diotima din Mantinea ; rămîne ad- 
mirabila insinuare, cu care Schopenhauer pă- 
trunde în toate gîndurile istete; rămîne acel ceva, 
fugar ca timpul, nestatornic ca amorul,” care 
nu se poate defini și codifica, şi căruia ome- 
nirea îi datorește toate epocele sale mari: arta 
şi talentul. 


Mi-ar fi aşa de uşor să vă daŭ dovezi din 
istorie, începînd din vremile cele mai depărtate, 
pînă în zilele noastre. Nu vreaii însă să străbat 
în sufletele D-voastre pe calea argumentelor is- 
torice, ci aşi dori să mă strecor acolo prin în- 
rudirea ascunsă a unei intuitiuni comune. Nu 
mai departe decit acum o săptămînă m'am in- 
credințat odată mai mult de acest adevăr, că- 
lătorind prin Umbria si oprindu-mă la Assisi, 
patria şi sanctuarul acelui călugăr artist, care 
a făcut atita vilvA în lume, dar dela care tim- 
pul nu a respectat decît două lucruri, amindouă 
produsul talentului si al artei: biserica din As- 
sisi şi Scrisorile lui San Francesco. Același lucru 
l-aşi putea spune, cu mai multă putere, de în- 
cîntătoarea Perugia, așezată în apropierea lacu- 
lui Trasimen. Pentru cine are amintiri istorice 
limpezi, numele acesta dă fiori: aicea Annibal 
a zdrobit armata lui Flaminid. lată Passignano, 
iată Borghetto ; colo, sus, Tuoro ; dincoace apa 
albastră. Din toate părţile se ivesc duşmanii! 
Africanii, Spaniolii, Balearii, cavalerii Numizi se 
aruncă asupra legioanelor, asupra acestui zid 
de piepturi, care de atitea ori zdrobise pe alţii, 
le strînge între lac şi munţii Galandro, le în- 
doaie, le doboară si le striveşte. Un măcel în- 
fricoşat a umplut apa de stirvuri. Afit de mare 
a fost groaza și durerea Romanilor, încît, cu 
200 de ani mai tirziă, Titu-Liviă nu poate vorbi 
de lacul Trasimen decît cu solemnitate, ca de-o 
nenorocire naţională. Şi cu toate astea, timpul 
nu a respectat nimic pe lacul Trasimen din stră- 
dania acestor duuă popoare, pecînd Decadele 
lui Titu-Livin aŭ ajuns pînă la noi, cu eleganța 
şi nobleţa stilului lor. 

Şi, din potrivă, Perugia nu a jucat în istorie 
decît un rol şters şi localnic, cu condottierul 
săi Braccio Fortebraccio de Montone (un nume 
cît o ţară întreagă !). Cu toate astea, Perugia 
e faimoasă şi încîntătoare. E faimoasă, pentru 
că este patria (cel puţin de adopțiune) alui 
Pietro Vannucci. E încîntătoare, pentru că are 
incomparabilul săi palat comunal din 1281; 
pentru că are o pleiadă de pictori admirabili, 
premergători ai lui Rafael, pe marele Fiorenzo 
di Lorenzo, pe Ben. Buonfigli, Gentile da Fa- 
briano ; pentru că are nepretuitele opere ale lui 
Beato Angelico, poetul sfinților. 

E o adevărată primejdie, cînd intri în lumea 
artelor medievale: nu poți să te mai desfaci de 
farmecul ei ! 

Si cite alte dovezi istorice, din cele mai de- 
părtate timpuri ale omenirii, pînă eri si astăzi! 


Dar, încă odată, nu vreaŭ să străbat în su- 

fletele Românilor de peste munți pe calea isto- 
riei. Eŭ ştiă că e destul să le vorbeşti lor des- 
pre Traian si de Latini, ca să ţi-i faci prieteni 
pe toţi. Dar coarda asta trebuie lăsată în pace, 
atît pentru că poate să vie vremea vreodată s'o 
punem la arc iar nu la liră, cît si pentru că 
uneori patriotizmul face să treacă drept frumos 
ceea ce e urit şi drept urît ceea ce nu ne convine. 

Mă îndreptez cu credință cătră femeile tran- 
silvănene, cătră acelea suflete curate, în care 
rasa noastră şi-a păstrat toate calitățile de voinţă 
moştenite dela Romani si toate însuşirile ide- 
aliste rămase dela Daci, si vreai să le vorbesc 
despre frumos, despre cel literar mai cu samă, 
şi, pe cit so putea mai mult, de frumosul lite- 
rar românesc. 

Negresit, cine 
decît /imbă. 

Și iată îndată marea întrebare: care limbă 
românească este mai frumoasă? Limba cartu- 
rarilor ? limba poporului ? sat si una si alta, 
după cum sînt întrebuințate? Avem noi o limbă 
clasică ? 

Nu se poate răspunde cu hotărire decit la 
cea din urmă întrebare: da, avem, saii, mai bine, 
sîntem pe cale de a ne forma o limbă clasică. 

La celelalte întrebări, răspunsul se conditio- 
nează de atitea stări estetice, încît nu mai este 
un răspuns direct, relativ la frumseta limbei, 
ci la frumseta creatiunii artistice. 

lată, in fine, pusă chestiunea aşa precum 
trebuie : creatiunea artistică. Ce este o creafiune 
artistică ? 

S'ar putea răspunde cu Platon prin trei vorbe 
cabalistice : Kalloni, Moira si Eileithyia, sat, 
pe româneşte, generare in frumos. Ar trebui 
însă să vorbiască Diotima din Mantinea, cu 
fluiditatea graiului ei, pentru a expune conceptul 
platonician în toată graţia lui antică. 

Se pote răspunde cu îndrăzneală şi glas mo- 
dern : creațiunea artistică este emotivarea lumei, 
cu alte cuvinte trecerea universului prin orga- 
nizmul nervos al unor anume indivizi, ale căror 
senzatiuni se reproduc în mod atît de fericit si 
de personal, încît universul rece se încălzește 
dela ele. 

Si fiindcă e vorba de frumos literar româ- 
nesc şi de limbă românească, să luăm cîteva 
exemple româneşti. 

Proza noastră, ca toate prozele, fiind statică 
și dinamică, isi are îndoiţii săi reprezentanți, 
cea statică, adica cea descriptivă, pe povestitori, 
pe ziarişti, pe critici şi pe istorici, și în această 
parte este ea pe cale de a deveni clasică, cu 
autori ca Bălcescu, Odobescu şi în fruntea tu- 
turor Maiorescu ; cea dinamică, pe novelişti, pe 
comediografi şi pe romancieri. 

Să lăsăm deocamdată la o parte pe cea din- 
tii, şi să ne ocupăm de cea de-a două, luînd 


zice frumos literar, zice numai 


cîteva exemple, fără gînd de-a atinge saă răni 
pe nimeni. Să luăm pe cei mai buni: pe Creangă, 
pe lon Popovici-Bănăţeanul, pe Caragiali, pe M. 
Sadoveanu, pe Constantin Sandu-Aldea. 

Despre limba celui dintii, toată lumea zicea 
pînă mai eri, că e cea mai frumoasă (pentru 
Dnii Chendi şi losif, autorul este chiar „con- 
genial“ cu Alexandri si Eminescu), din cite s'aii 
scris şi se vor scrie vreodată ; și toată lumea 
se înşela, după cum se înşaiă într'o mulțime 
de judecăţi asupra literaturii noastre. Nu limba 
lui Creangă este frumoasă, ci creafiunile lui ar- 
tistice sint desăvirșite. Băiatul lonică, satul Humu- 
leşti, mos Chiorpec ciubotarui, Popa Duhu, 
popa Oştobanu, toate giumele şi toate nimicu- 
rile trec prin organizmul nervos al lui Creangă 
si se reproduc în imaginaţie în aşa chip, în- 
cît se încălzesc şi se înfrumsețează din puterea 
lui creatoare. 

Este o novelă a lui Guy de Maupassant „La 
Maison Tellier“, al cărui subiect e atit de ne- 
trebnic, atit de nefolositor immoral, încît nu ţi se 
pare cu putință să se fi scris ceva pe el. Şi cu 
toate astea, „La Maison Tellier“ este un capo 
d'operă al literaturei franceze. 

Intro creațiune de artă, totul e cu putință si 
totul e frumos, dacă viaţa lumii dinafară e tur- 
nată prin emotivitatea noastră. 

Ar putea oamenii lui Creangă să vorbiască 
cum ar voi, că tot ne-ar interesa, fiindcă sînt 
adevărate creatiuni de artă. 

Dar să nu luăm efectul drept cauză: nu sînt 
creatiunile adevărate, fiindcă limba lui Creangă 
e frumoasă, ci din potrivă, limba pare frumoasă, 
fiindcă creațiunea e adevărată. 

De fapt, limba lui Creangă este o limbă dia- 
lectală, care ne depărtează de ţinta noastră a 
tuturor : unificarea graiului literar. Editorii săi 
din 1902, pentru a înlesni înţelegerea desăvir- 
şită a felului vorbei sale, sînt siliți să pună la 
sfirşit un tălmaciii. Şi găsim aci 276 de cuvinte 
traduse pe româneşte, — ceea ce e enorm! 

Același lucru se poate zice, cu mai multă 
dreptate, despre lon Popovici-Binateanul. La 
acest om de talent, impresiunea rea, produsă 
de limbă, covirseste aproape frumsefa creafiunii. 

Vezi că, la Popovici-Bănăţeanul, intervine ele- 
mentul liric, care lipsește cu desăvirşire la Creangă, 
unde numai o adiere de înduioşare trece, cînd 
mamă-sa îl iartă de prostiele dela scăldat și-i 
dă să manince. 

Aci vine greaua întrebare ce se pune întregei 
noastre literaturi si care îndreptățește paginile 
acestea adresate femeilor transilvănene : cum de 
nu avem noi un roman, o lucrare propriii zis 
de artă, al cărui miez să fie iubirea ? Germanii 
aŭ pe Werther, Francezii pe Paul et Virginie, 


Italienii pe Doffor Antonio. 

Cetitorii înțeleg că nu ne putem pierde vremea, 
ocupîndu-ne cu fleacuri, cu novelete histerice 
ale generaţiunii noastre, sai cu nevinovatele 
plăzmuiri ale generafiumei trecute, ca bună- 
oară Fulga sai Elena. Acestea nu sînt creatiuni 
de artă, ci hirtie tipărită. 

E oare cu putință, ca, în ordinea emotiunilor 
artistice, să sărim dela Creangă la Eminescu, 
dela Chiorpec și Oșlobanu la Luceafăr ? Fiind- 
că (si aici stă diferentiarea între oamenii de gust 
şi între vulg), sufletele noastre aii stări de sen- 
sibilitate emoţională de diferite grade. Nu ace- 
laşi fel de emotiune artistică o produce cetirea 
unei pagini din Amintiri, — fie chiar cea mai 
frumoasă — şi cetirea strofei 

Tirzie toamnă e acum, 
Se scutur frunzele pe drum 
Și lanurile sînt pustii. . . 

De ce nu-mi vii! 

S'ar zice că în literatura noastră, toți proza- 
torii de talent aŭ fost stăpîniți de două senti- 
mente : ridiculul şi patriotizmul, care aŭ dat 
naştere la lucrări satirice şi la încercări epice 
de valoare. Creangă ride dela început pînă la 
sfîrşit, Caragiali ride, Sadoveanu își ridică pa- 
loșul (cu o adevărătă mişcare de artist, ce e 
drept). 

Dar, bine, în viață, nu sînt si oameni care 
iubesc, nu sînt sentimente morale, intelectuale 
şi estetice, altele decit ironia? Românii nu aŭ 
si ei, ca toate popoarele, inimă, nu aŭ familie, nu 
aŭ ambiţiune, nu aŭ orgolid; nu se nasc, nu se 
însoară si nu mor, decît pentru d! S. FI. Marian, 
membru al Academiei române? 

Desigur că da. Se vede însă că romanul de 
actualitate e greŭ de scris. E grei de impinzuit 
oameni adevăraţi, ale căror legături sufleteşti să 
ne intereseze, ale căror mișcări să fie logice. 
Cu toate astea s'ar zice că printre tinerii noştri 
scriitori, domnii Sadoveanu şi Sandu-Aldea! ar 
avea dreptul să îndrăzniască orice. Structura 
lor sufletească, limba, cultura modernă, sensul 
adevăratei orientatiuni artistice, fac din aceşti 
tineri două temperamente nouă. 

Si totuşi, nici unul nici altul maŭ încercat 
povestea amorului. 

Eŭ socotesc că toți autorii noștri de valoare 
se lovesc de o greutate technică, în reprezen- 
tarea vieţii româneşti ideale, care formează toc- 
mai miezul scrisorii mele de astăzi: limba. 

Cum vorbesc Românii care se iubesc ? 

Cine știe! .. .. 

Țăranii vorbesc rar si cu măsură, — cel pu- 
tin la noi (fiindcă s'ar părea, după dl Slavici, 
că prin părțile Aradului vorbesc altfel); tirgo- 
veţii vorbesc mai mult, dar sînt mitocani si de- 


1 DI Sandu-Aldea este autorul unei novele Murgul, 
(„Luceafărul“ 1905, nrul 2) care urmează să fie trecută 
printre cele mai bune ale literaturii noastre. 


vin subiecte pentru di Caragiali ; oamenii bine 
crescuți (sait cei ce se cred astfel) vorbesc în 
alte limbi, şi obligă pe dl Petrașcu să scrie 
romanul săii Marin Gelea jumătate în româ- 
neste si jumătate în frantuzeste.. 

Si răul este că nu ştim care este graiul 
„estetic“ al iubirii nici la ceilalţi Români. 

Novela lui Popovici-Bănăţeanul „In lume“ 
are o notă lirică sinceră, care, cu toată groză- 
via limbei, străbate pînă la noi. Par'că, în ade- 
văr, Sandu şi Ana se iubesc. Dar în ce piclă 
de neputinţă sufletească trăiesc sărmanii ! . .. Ei 
aŭ oarecum respect de sinceritatea emofiunilor 
lor si îți lasă impresia că se ruşinează să-și 
dea drumul gîndurilor într'o imprumutare de 
limbă săseasco-ungurească, aşa de fundamental 
despărțită de felul gîndirii noastre. Fiindcă nu 
e vorba aci de cuvinte dialectale sat germa- 
nizme, luate de ucenicii români dela stăpînii 
lor străini, ci e vorba de întreaga mecanică a 
limbei, de palpitarea geniului înţelegerii, care 
face că doui oameni necunoscuţi se găsesc de- 
odată prieteni, fiindcă se pricep unul pe altul, 
casi cum şi-ar fi dat pe față taine sufletești. 

lată o pagină luată, la întîmplare, din novela 
lui Popovici-Bănăţeanul : 


Cum resar seara pe cer stelele așa se iviaii pe 
toate stradele, fetițe cu „Pomul“, bêeti cu „Steaua“, 
cu „Craii“ ori cu „Vitleemul“ şi feciorandrii cu „Co- 
linda“ sai cu ,Turca“. Si în această mișcare vie, în 
zgomotul acesta plăcut, în cîntările duios trăgănate si 
în colindele frumoase, întreg oraşul se invăluia într'un 
aer sfint si tot omul își uita necazurile vieții şi par 
că se simtja in prea mărirea lui Dumnezeii. 

Pe cind însă maistor Dinu asculta ,colindatorii" 
dela fereastră şi primia în casă „Craii“, peste drum 
în lucrătoare, Sandu era singur. Celelalte calfe nici 
la cină nu fuseseră. Dimpreună cu alții s'au înfun- 
dat într'un birt ca să petreacă acolo noaptea naşterii 
Domnului. 

Aprinsese un muc de luminare şi p'un scăunel 
Sandu şedea lingă gura cuptorului de sub cazan. 

Rar picurai de pe vase stropi pe ramă si căde- 
rea lor suna lung în liniștea lucrătorii. Zgomotul de 
afară se fringea surd în ferestre şi-l arunca pe Sandu 
cu mintea înapoi. Şi așa, dintr'odată începu să-și co- 
linde : 

Nu te poţi apropia 
La trei mile de pâmint 
Unde naște fiul sfint; 


Nu e nimic în pagina asta care să bată la 
ochiii. Şi cu toate astea, pentru noi, Românii din 
Regat, e, toată, falsă, cu acest înțeles că pare 
gindita de un străin, care s'ar fi luptat să-i dea 
o învirtitură cît mai românească. 

Apoi, ceva mai departe, tinerii sînt aduşi de 
puterea dragostei lor față `n față: 

„Bunătatea și duioşia cu care el grăise îi 
cuprinse sufletul atît de nu știă cum, încît isi 
rezemă capul pe pieptul lui, murmurînd ca in 
vis: „tu Sandule tu“. 

Tu, Sandule, tu!! 

Ei, vezi, doamnă Protopresbiteră, asta ai dta 
de făcut: 1%) să nu laşi fata să se îrtilniască 
cu Sandu; 2%) dacă s'o 'ntilni, si fata o fi de 
curînd venită dela Viena, să-i zică: „Aber du, 
Sander !“; dac'o fi venită mai de mult, să-i zică 
„Ah, Sandule !“ sat „Mă, Sandule, mă!“, — 
dar cu nici un preţsă nu zică „Tu, Sandule, tu“. 

Diotima din Mantinea, care era pricepută în 
treburi de astea, mar fi vorbit aşa. 

Poate vom vedea în curînd pentru ce. 


Duiliă Zamfirescu. 


CÎNTECE. 
I. 


Mă tem să-ți trec pe sub ferestre 
Să 'ngin un cîntec inzadar, 
Căci stu că lacrimile tale 
Se vor porni să curgă iar. 


Și iar te-o prinde dor de mine, 
Mireasa mea din alte vremi, 
Și, roabă dorului, cerca-vei 
Din noŭ aproape să mă chemi. 


lar eŭ, ca și odinioară, 
Doar Sufletul îl am Si-acum... 
Și-afar' de suflet n'am nimica, 
Decit toiagul mei de drum. 


II. 


Raze palide de lună 
Se resfafd pe pereți 

Și 'ntrun colf ursita-mi toarce 
Firul tristei mele vieți. 


O, de citeori cu lacrimi 
Nu i-am spus, încet, în gînd: 
— Fi mai harnică, ursită, 
Și sfirseste mai curînd! 
Zaharie Bârsanu. 


—ulolu— 


DRAGOSTE VECHE. 


În toată ziua, dela cinci la șapte, îl puteai 
intilni la crisma mărgineanului, într'o chilie 
anume pentru oaspeți aleşi. Sta cu un cot ră- 
zimat de masă, cu ţigara stinsă în mîna stingă, 
cu jumătatea de vin înaintea lui. Părea foarte 
cufundat în gînduri, căci, de nu mai venia ni- 
meni în crîşină, aci în chilia aceasta cu perdelele 
albe, își uita de multe ori să-şi bea vinul şi 
esia la şapte, cu ţigara stinsă între degete. Dar 

de sosia vre-un oaspe si se aşeza la masă lingă 
dinsul, era altceva. Il privia dintii așa pe sub 
ascuns, apoi, caşi cînd l-ar cunoaște deodată, 
fața i se luminează. Începe să zimbiască. 

„Ai venit şi dta la un păhar de vin?“ 

Apoi continuă repede, fără să mai aştepte 
răspunsul acestuia. 

„E bun vin aici, ştii, uleiii. Dar ce uleiii! 
Şi-apoi vreme mai potrivită ca asta, dela cinci 
la şapte, nu găseşti. Nici cald, nici răcoare, cum 
e mai bine! Asta-i! Dta încă bei un păhărel. 
Aşa zic şi eŭ, pradă nu, dar un păhărel!“ — 
Şi se ridică deodată dela masă, merge la criş- 
mar Şi cere în taină un păhărel. Vine, îl pune 
pe masă, îl umple din jumătatea ce gilgie pe 
gît şi urmează înainte. 

„Bine ai venit, frate, bine ai venit! Să-l bem 
în sănătatea noastră!“ 

După ce ati dat păhărelele peste cap, îi în- 
tinde mîna şi de aci încolo îi zice „tu“. 

Nu poate să aibă mult peste treizeci de ani. 
E binisor îmbrăcat, cu părul negru peptenat cu 
cărare la dreapta, cu o frunte înaltă, senină, 
nespus de senină, cu ochii mari, negri ca tă- 
ciunele, cu obrajii albi-palizi. — La al doilea 
păhar, fără să-l întrebi, începe să-ți spue ce 
rost are petrecerea lui aici în orăşelul ăsta. 

„Mam înfundat si eŭ într'o cancelarie. Ce 
să faci? M'am înfundat. Staii așa plecat pe 
masă şi scri şi decopiez. Şeful med vine şi se 
uită si iar iese. Om cu praxă eŭ, şi Dlui se în- 
crede în mine. Ce crezi tu, decînd lucru eŭ în 
cancelarie ? Trei-patru ani? Te 'nseli. Zece ani, 
domnule, cu întrerupere. Intii trei, apoi șapte. 
Se împlinesc 10 la Sîntă-Măria mare. Dar aici 
scrii numai de patru. Îmi merge bine, că Dlui 
e om de treabă: plăteşte regulat 40 coroane 
lunar.“ 

Umple iar păhărelele şi-şi aprinde ţigara stinsă. 
Sloboade ate subţiri de fum, dese, pintre bu- 
zele strînse. In chilie e linişte. Pintre perdelele 
albe pătrunde o pulbere de lumină. El isi 
mîngăie lin părul pe la ureche, se aşază mai 
bine în scaun. Deodată rupe tăcerea. 

„Ce zici tu, cum ti se 'mpare orașul ăsta? 
Te-ai putea hotări să rămii definitiv aici? Să 
ai aşa o casă undeva, și nevasta si copiii tal, 
iar tu să ai o slujbă, bunăoară scriitor să fii, 
ori altceva? Drept că e cam prăvos, dar în 
schimb e foarte ieftin. De-o pildă, unde mai 
poți găsi litrul de vin cu şasăsprăzece ? Nu mai 
găseşti.“ 

Ochii mari, frumoși, îi rămîn la jumătatea 
de pe masă. O ia în mînă. E goală. Se scoală, 
trece pe uşe şi vine cu ea plină. „Bun vin!“ 
şi umple iar păharele. „Cind eram student ne 
adunam — rar de tot — pretinii la cite un 
păhar de vin. Da scump vin. Foc de scump 
acolo. Dar' apoi ne și răzbunam, că trăgeam 

cite un chef ca acela, cu cîntări şi cu jocuri, 
de plingea crismarul de bucurie si ne mai da 
dela el cîte două-trei glăji. Vezi, pretinii ăia 
ai mei azi cine ştie pe unde-s. Poate vor trăi 
foarte fericiţi.“ Glasul i se înduioşează, clipeşte des 
din gene, apoi îşi aprinde ţigara stinsă. 

„Să fi avut et gimnazul! Dar numai şase 
am terminat. Atunci muri tata şi m'am mai 
putut urma studiile. Că “de-ar fi trăit, ar fi fost 
alta. Si de aveam ei gimnazul, era alta. 
Dar vezi, că nu l-am avut! Acum ei după 
asta am scris la notarul dela noi trei ani, dar 
aici ma fost nimic. Mi-am văzut si de econo- 
mie si aŭ trecut. Apoi maŭ dus la miliție trei 
ani, închipue-ţi, trei ani ca pe feciorii de rînd. 
Ce să fac dacă nu aveam gimnazul, că de-l 
aveam ar fi fost alta. Aşa am stat trei ani. Aici 
încă ma fost nimic! Am stat, am răbdat si am 
trecut. Cînd m'am întors, pămîntul l-am lăsat 


Școala de fete. 


la niște rudenii, că şi era puţin. Dar la notarul 
dela noi nu mai puteam răminea, că avea altul. 
Vezi, soarta mea atîrnă dela aceea: are notarul 
scriitor ori ba. Ce să fac, dacă nu aveam gim- 
nazul, de-l aveam ar fi fost alta.“ 

Te uitai nedumerit la el si nu ştiai ce să 
crezi. Era aşa de blind, aşa de liniştit în vorbă, 
în gesturi, încît i-ai fi crezut cel mai cuminte 
om. Pe lingă asta era toarte frumos, o frum- 
seță tristă, numai fruntea părea că nu-i a lui: 
din cale afară senină. Părea că se gîndeşte. 

Apoi, ca trezit din somn, îşi aprinde ţigara 
stinsă, aceeas țigară pe care a răsucit-o cînd 
sa aşezat mai întii la masă. Dar asta totdeauna 
se stinge, căci de citeori o aprinde începe 
vorba iar. 

„Acum eŭ m'am dus să-mi caut altă cance- 
larie. Ce să fac dacă nu aveam gimnazul? Şi 

am nimerit întrun sat chiar bine. Aşa noroc 
rar mi s'a mai dat. Regiuni frumoase, păduri, 
ştii păduri de să te pierzi prin ele, şi o matcă 
de apă, un şivoiii de munte rece ca şi cristalul. 
Oamenii din sat cinstiți, înalţi şi frumoşi, ca 
nişte brazi. Şi era un cer senin si înalt, cum 
nu se vede pe alocuri. lar cînd veniaă furtuni, 
gîndiaică aici e la capătul lumii. Notaru mă pri- 
meşte bine, ştii un român cinstit. Ne invoim 
noi cu preţul. „Bani atit.“ Bun zic eù. „Locuinţă 
şi mâncare la mine.“ Și mai bun. Asa, mă gin- 
diam, mai înțeleg si eŭ să trăeşti în lumea asta. 
Şi mă apuc ei de scris şi mă pun et pe lucru, 
ştii să-mi arăt hărnicia toată. Si dlui, om de 
cinste, vine şi mă bate pe umăr: „Brav tînăr.“ 
Şi muncesc eii'așa toamna întreagă, pînă aproape 
de Crăciun. Cind eram liber, făceam niște plim- 
bari ca acelea de-mi venia să cint tot drumul. 
Citeodată mergeam la pescuit, știi păstravi de 


| 
munte. Dar aşa cătră serbătorile Crăciunului 
ma cuprins o neliniște mare. Avea să vie acasă 
dşoara Mărioara, fata notarului. Si ei n'am 
fost văzut-o încă. Mai eraŭ vro două săptă- 
mini şi eŭ de multe ori mă opriam peste zi 
cu pana în mînă, cu ochii duşi. Mă gîndiam: 
cum va fi domnişoara ? Cite-odată mi se părea 
că aud trăsura care o aduce, si săriam speriat 
la fereastă. Cînd apoi a chiar venit, am rămas 
cu ochii la trandafirii din obrajii ei, la trupu-i 
svelt, pînă ce notărăşița, mamă-sa, băgînd poate 
ceva de samă, mi-a zis să am atita bunătate, 
să aduc puţin vin din pivniţă, că dlui e zdrobit 
de drum. Nu ştiii cum am coborit treptele, că 
pe Mărioara o vedeam tot înaintea mea. Aduc 
eŭ vinul, ne punem la masă si se 'ncepeo 


conversaţie strajnică. Dar eă n'am înţeles nimic 
din tot ce s'a vorbit. De stam cu ochii deschiși, 


Muzeul. 

nu mi-i puteam deslipi de Mărioara, de inchi- 
deam pleoapele, tot pe eao vedeam. Glasul ei 
îmi suna în urechi ca o muzică dulce. Abia 
cînd a fost în urmă, pe la toaste cum se zice, 
m'am trezit si eŭ mai bine. 

După cină aveam să isprăvesc încă nişte 
scrisori şi trebui să trec în cancelarie şi să 
aud numai, din cînd în cînd, risul arginţiii al 
Mărivarei. Ce era să fac dacă nu aveam gim- 
nazul, că «de-l aveam ar fi fost altceva. — Si 
crezi tu că am putut scrie în sara aceea? Am 
stricat vr'o zece coale și 'n urmă am plecat 
să mă culc. Dar mam putut durmi, ci mam 
svircolit, — o dulce, nespus de dulce tortură, 
noaptea întreagă. Uneori îmi părea că se to- 
pesc zidurile ce ne despart si o văd iar. — 
Inchipuie-ţi, aveam 24 de ani şi încă n'am fost 
nici odată în viața mea îndrăgostit. Am mai 
văzut ei fete frumoase, si nu aşa o clipă, ci 
zile, luni întregi, dar încă asta nu mi s'a în- 
timplat să nu pot uita o fată, cînd abia am 
văzut-o o clipă. — A doua zi, şi cît a mai 
stat acasă domnişoara, eit nu ştiii ziua pe ce 
lumi am trăit, iar noaptea prin ce lumi am 
umblat. Aveam norocul că la trebile cancelariei 
mă pricepeam ca o maşină și nu rămîneam 
înapoi cu lucrul. De două-trei ori de-am făcut 
greşeli mai mari, dar notarul, om de cinste, şi 
pe lîngă asta şi cu o bucurie mare în suflet, 
nu mi-a zis o vorbă legănată. A doua zi de 


Crăciun, sara, nici una nici două, că să le cînt 
ceva, să audă și Mărioara. Să cint, şi pe mine 


mă luaă nişte călduri dela inimă, de stam să-mi 
perd capul. 

„Nu te mai îmbia, dle Valer, ci fă-i şi d-ta 
odată cîteva clipe fericite Mărioarei !“ 

Ah! Dumnezeul mei, să-i fac citeva clipe 
fericite, şi ei ași fi vrut să trăiască întrun 
vecinic paradis. Nu ştii de mi-safi umezit 
ochii, dar de atita îmi aduc bine aminte, că 
m'am şters vîrtos cu batista. În urmă nodul 
ce-l simtiam în pept mi-a trecut şi le-am cîn- 
tat: „Călugărul din vechiul schit“, şi după 
asta „Vezi rîndunelele se duc“ apoi „Somnuroase 
păsărele“. Nu ştii cum voii fi cîntat eŭ în 
sara aceea, dar Mărioara pe urmă nu-şi mai 
putu stipini lacrămile. Nu de alta, dar era o 
fire tare sentimentală. A venit lîngă mine. 

„Să-mi dai voie, dle Valer, să-ți gratulez. 
Mi-aă plăcut mult cîntările“, și mi-a strîns 
mîna, aşa ca de mulțumită. 

Dar asta a trecut si acum nu a fost nimic. 
Mărioara s'a dus iar la şcoală, şi eŭ am rămas 
în cancelarie. Ce să fac, dacă nu aveam gim- 
nazul, că de-l aveam ar fi fost altceva!“ 

Valer oftează cu durere, se razimă de spă- 
teaza scaunului, se apleacă apoi tare spre masă, 
şi aşa plecat bea păhărelul. Prin perdelele albe 
se cerne o uşoară şi deasă pulbere de lumină, 


în odae e linişte, numai în chilia vecină se 
aude, din cînd în cînd, zgomot mai mare. 
Dar şi acesta se linişteşte şi așa se aude cum 
bate regulat pendula. 

Freacă iar un chibrit de cutiufa, aprinde aceași 
țigară şi-o uită aşa, ca să-şi înceapă iar cu- 
vintul. 

„Eŭ am rămas în urmă cu o lumină mare 
în suflet. Acum sê mă fi auzit ea cintînd. Că 
se adunaii sara oamenii la poartă cancelariei ca 
la minune. „Drăguţ agheontu nostru“ ziceai ei, 
cinstiți români săracii. 

La Paşti, n'a mai venit acasă. Pe vacanţa cea 
mare a mers la o mătuşe a ei. Săracă inima 
mea! Si ei aşteptam Paştile, aşteptam vacanța 
de vară, de nu mai ştiam pe ce lume mă aflu. 

Anul al doilea iar aşa: Pe Crăciun acasă, 
la Paşti acolo unde învață la şcoală, dar la 
vacanța cea mare a venit acasă, ca să nu se 
mai ducă mai mult nicăiri. Inchipue-ţi: să ră- 
mînă tot acasă! Mă gindiam de multeori, că 
nu poate fi în iumea asta o slujbă aşa fericită, 
decît să fii, aşa scriitor, în cancelarie. Închipue-ți 
tu, aveam 24 de ani, şi mam fost îndrăgostit 
nici odată. Mi-se părea că am să mor de feri- 
cire. Şi notarul, român cinstit, mi-a zis ca să 
rămiînem şi pe mai departe tot pe condiţiile 
prime. Adecă să am locuința şi pe mai departe 
la el. 

Si mă sculam, frate, dimineaţa odată cu rin- 
dunica şi mă puneam la muncă. Aveam o pu- 
tere de uriaş in mine acum. Cele mai fru- 
moase flori le adunam intrun buchet si le pu- 
neam pe masă, înaintea mea. Si tirziă, cînd lu- 
cram la masă, venea să-mi dea bună ziua. .. 
Asa era, cum mă gîndesc eŭ că ar fi un vis de 
primăvară. Şi-apoi un vis, știi să spui cum e? 
Nu ştii. — Venia să vadă ce lucru, se apleca 
de multeori peste brațul mei să se uite cit 
de regulat fac literile, şi ea nu ştia că mă face, 
de un ceas de vreme, după aceea, îmi tot tre- 
mură mîna. 

„Se vede că-ți plac florile, zicea, si zimbia 
așa cum mă gindesc eŭ c'ar zimbi fericirea si 
bunătatea întrupate într'o singură ființă. 

— Mie-mi plac, dar de le-ai voi d-ta, le-aşi 
da bucuros.“ 

Şi ea-si întindea braţul alb, lua florile, si-mi 
mulțămia printrun uşor inclinat din cap. Eŭ 
cred că îngerii numai așa pot să-şi mişte ca- 
petele. 

Dar cît a ţinut vara şi toamna, cînd era vreme 
frumoasă, ceasurile dela cinci la şapte îmi 
aduceaii raiul pe pămînt. Notarul, român cin- 
stit, îmi zicea să mai las cancelaria şi să mai 
distrez puţin pe domnisoara. A avut vreme şi 
el si nevastă-sa să se încreadă de cinstea su- 
fletului met. 


Eșiam prin grădină de cele mai multeori, 

că avem o grădină cît un hotar si umbroasă 
de pomi. La început mă încurcam în cuvinte, 
simțiam că mi-se sue sîngele la cap, îmi inun- 
dează în obraji, dar apoi încetul pe încetul 
mă stăpîniam. Şi vorbiam ca doi prietini vechi, 
de atitea lucruri, că 'nsfirsit noi ne miram de 
unde le-am mai scos. Şi totdeauna, fără să 
cînt ceva, nu mă lăsa. Ea-şi aducea violina, 
ştia cînta bine. Ciîteodată nu stik ce avea, si 
trebuia să-i ajut eŭ. Şi cînd mă atingeam de 
obrajii aceia albi, moi, îmi venia să-mi pierd 
conştiinţa si să mă las la pămînt. 


Alteori mergeam la pescuit. Atunci venea si 
servitoarea să aducă coşarca şi să ducă si peştii, 
de vom prinde. Şi acolo, îndoită uşor deasupra 
apei clare, $o fi văzut. Că mie-mi venea să 
mă arunc și să sărut chipul ei din fundul apei. 
Citeodată st năcăja, cînd nu venea nici cum 
peştele. Atunci zicea servitoarei: „Marie, vin'o 
desfă-mi ghetele“. Aceasta punea ghetele şi cio- 
rapii de-o parte. Două piciorase albe-albe, de 
tremura fața apei de cristal cînd o atingea. 
Apa nu era afundă, dar ea, nevinovată ca un 
înger, să fi dat de un peste unde era mai adînc, ar 
fi mers şi acolo. Atit de mult îi plăceai pă- 
stravii. lar eŭ? Mie-mi venea să mă arunc in 
apă să mă înnec la picioarele ei, pe cari le 
sărutaii numai undele de cristal ale apei. — In- 
telegi tu, frate, cum am trăit eŭ vara şi toamna 
aceea. Asa, că pela Noembre mi-am perdut 
minţile, am mers la notariul si notărăşița, cînd 
erai numai singuri, şi le-am cerut pe Mărioara 
în căsătorie. Ei mat ris, notarul ma zis nimic, 
dar notărăşița a zimbit, ori mi-s'a părut mie. 
Ba da, a zimbit. Notarul, om cu minte, cînd 
am eşit eŭ ca trăznit de pasul ce l-am făcut, 
vine după mine: „Dle Valer, să nu te superi, 
dar ce-am putut noi zice? Ce răspuns să-ți 
dăm? Ne-ai spus numai de-odată aşa, fără 
nici o pregătire. Să nu te superi, dle Valer!“ 

A doua zi aveam să duc niște scrisori la 
primărie. Cînd am eşit, m'a văzut notărăşiţa. Dar 
că mam întors îndată, fiindcă mi-am uitat ta- 
bachera, nua văzut. O aud povestind în chilia 
vecină cu cancelaria, cu Mărioara. N'am ascultat 
în viața mea ce povestesc oamenii fără să ştie 
ei, dar acum am ascultat. 

„Auzi, Mărioară, scriitorul te-a cerut eri de 
nevastă.“ 

Ea nu-i răspunse, decit după o vreme. 

„DI Valer, mamă ? 

— Da, da, scriitorul.“ 

Fata iar nu răspunse îndată. 

„Cum veți gîndi d-voastră. DI Valer nu-i de 
loc urit.“ 


Aici a trebuit să mă las pe un scaun că 
mi-se tăia picioarele. 
Notărăşiţa se răsti cătră fată. 


„Ce gindesti, tu fată, ai învăţat atita, ai o 
cultură, pe cînd el nici gimnazul nu-l are.“ 

Răspunsul fetei, de astă dată, urmă repede. 

„Nici gimnazul! — Glasul îi era plin de 
mirare. 

-- Nu. Are şase clase si trei ani a servit la 
miliţie, dacă n'a avut gimnazul. 

— Adecă di Valer mare gimnazul. EA cre- 
deam că...“ Şi n'am mai auzit nimic. Dar nici 
scrisori la primărie mam mai dus. A doua zi, 
am spus notarului, că mi s'a deschis un post 
cu mult mai bun la un advocat. Să facă bine 
să mă lase. Era numai luna jumătate, dar el, 
cinstit român, îmi plăti luna întreagă, — si-am 
plecat, deşi nu-mi era deschis nici un post. 
Cînd ne-am despărţit, Mărioarei îi străluciră 
două lacrimi ca două diamante albe în virful 
genelor, şi cînd mi-a întins mînă, tremura, 
şi pe a mea mi-a strins-o de mi-ai rămas de- 
getele lipite. Şi totuşi eii trebuia să plec. Că 
nu aveam gimnazul, că de-l aveam ar fi fost 
altceva. 

Acum mi-am cîştigat aici un post. Mam în- 
fundat si et într'o cancelarie. Am noroc că-s 
dedat cu munca asta: lucrez ca o maşină, altfel 
n'aşi putea face nici o ispravă. Pravul ăsta mult 
nu-mi place, dar la sat nu mai pot sta, că 
orice sat îmi aminteste prea multe. Aici nici 
nu es eŭ nicăiri. Numai dela 5—7, aci la crisma 
mărgineanului ăsta. Alt timp mai bun pentru 
a te distrage, ci nu-mi pot închipui. Dar astea 
aŭ trecut toate. A fost o dragoste veche. Nu 
stid cum numără oamenii veacurile, dar en ași 
zice că dragostea asta a mea a fost înainte cu 
citeva veacuri. Şi după alte citeva veacuri mă 
voiă stinge şi eŭ, aşa, infundat în vro cance- 
larie. Ce să fac, vezi că et mam gimnazul, 
că de-l aveam ar fi fost altceva.“ 


a |. Agirbiceanu. 


EMINESCU ŞI TEATRUL. 


Pe la anul 1870 se pornise, la iniţiativa dlui Vul- 
can, în foile noastre o discuţie vie asupra ideii 
de-a înființa un teatru românesc în Ardeal. Cu pri- 
lejul acestei discuţii, apăru în „Familia“ un articol 
iscălit cu inițialele unui foarte tînăr scriitor necu- 
noscut — pe atunci student la Viena. În articolul 
acesta se făcea o critică foarte dreaptă: a averii 
noastre dramatice de pe atunci si pe urmă se spu- 
nea atit de limpede ce trebue să se facă: să se 
creeze un repertoriii de piese bune și să se crească 
cîțiva actori, trimitindu-se tineri talentaţi ca sti- 
pendisti la studii. Şi se mai dedeaii acolo sfaturi 
şi îndrumări folositoare pentru cei ce s'ar îi sim- 
tit chemaţi să contribui la crearea unui repertoriu 
teatral. 

Dar de unde își lua tînărul student universi- 
tar îndrăzneala să dea îndrumări unei mişcări 
care pînă în ziua de astăzi nu şi-a putut lămuri 

pe deplin ţintele şi mijloacele? Pe deoparte, mis- 
cările noastre culturale eraă încă în starea aceea, 
cînd studenţi iaŭ adeseaori rolul de reformatori. 
Pe de altă parte însă, tinărul scriitor cunoștea ca 
foarte puţini alții starea teatrului românesc pînă în 
cele mai tăinuit: amănunte și avea pe de-asupra 
şi o putere genială de intuiţie. Cine nu știe cum 
s'a răznit băiatul visător de ai săi și de şcoală, 
care nu putea să-i dea ceeace căuta mintea lui 
însetată de adevăr şi de ideale, cum a plecat în 
lume si a colindat tot pămintul locuit de ro- 
mâni, pe care nimeni nu era să-l cunoască mai 
bine si să-l iubiască mai mult decit dinsul. 

In pribegirea lui cu trupele teatrale, aci il zărim 
trecind prin Ardeal, sat răsărind la hotarul limbei 
noastre, la Arad, aci îl vedem la celalalt hotar, la 
Giurgid în curtea unui otel „culcat în fin şi citind 
în gura mare pe Schiller,“ aci apare iarla Bucu- 
resti „figura lui clasică încadrată de nişte plete 
mari negre,“ cu „aerul unui sfint tînăr, coborit 
dintro veche icoană,“!) si în București îl putem 
urmări acum pînă in odaita lui de 4 pași lățime 
si cinci pași lungime, cu canapeaua mică și roasă, 
pe care dormia cu picioarele la foc, cu cărţile cele 
multe întinse pe jos, dela fereastră pina lingă masa 
cea plină de tot felul de hirtii scrise şi nescrise, 
de caiete si cărți, dintre cari răsăria o maşină 
mică de tinichea de făcut cafea turcească; odăiţa 
lui, în care nu se ștergea şi nu se mătura și unde 
pe sus şi prin unghere se fesuse painjenis. 

ÎI vedem foarte mulţămit de rolul lui de sufler, 
ori uitindu-se cu groază la caietele în cari trebuia 
să transcrie rolurile actorilor şi cari îl aşteptat 
pururea deschise pe masă, alăturea de o carte nem- 
țească asupra artei dramatice, pe care i-o încre- 
dintase directorul si ocrotitorul săii Pascali ca să i-o 
traducă. Această carte este probabil „Arta reprezen- 
tării dramatice“ tradusă după H. T. Râthscher, „care 
se găseşte întreagă printre manuscrisele lui Em.“2 

data, dar numai o singură dată il vedem apă- 
rind pe scenă, „în micul rol al ciobanului din 
„Răzvan-Vodă“ al dlui Hasdeti, (actul l, scena ID) 
— un cioban de o frumuseţă rară. Prietenilor le 
spunea adeseori „că a îi artist dramatic e lucru 
greŭ. Cind îl vezi jucind pe scenă, îți pare că-i 
jucărie. Această aparență înșală pe mulți.“ 

Aflăm mai departe că „pe atunci Eminescu citia 
mai mult drame şi că unele le citise de atiteaori, 
incît le ştia de rost. Nu se putea mira destul cum 
se face că unii actori, şi cu deosebire actriţe, din- 
tro dramă întreagă să nu citiască și să nu ştie 
nimic decit numai chiar rolul lor ?“*) 

În sfirsit, familia poetului pribeag izbuti să-l 
zmulgă din viața aceasta fără rost statornic și care 
fusese pentru el totuşi o școală largă, unde învă- 
tase mai mult decit ar fi putut învăţa în şcoala 
cea strimtă a dascălilor. Mijlocul care făcuse această 
minune ce mo putuseră face atitea rugăminţi si 
stAruinte, fusese promisiunea tatălui săi de a-l tri- 
mite la studii în străinătate. În toamna anului 1869 
pleacă deci la Viena și se înscrie la facultatea de 


1) M. Eminescu, Diverse (Şaraga), p. III si IV. 

2) Il. Chendi, Preludii, p. 41. 

3) Cf. St. Cacoveanu, Eminescu la Bucureşti în a. 
1868 69, Luceafărul, IV, p. 59 ss. 

filozofie. Atras de cele mai profunde probleme ale 
cugetării, păstră totuşi vechiul interes pentru teatru 
şi arta dramatică. 

Shakespeare si Goethe, apoi clasicii greci făceaii 
parte din lectura lui de predilecție și vom vedea 
cît de mult sa pătruns de spiritul clasic al acestor 
genii ce-i vor răminea pentru totdeauna pildele 
nestrămutate, după care trebue să se îndrepte orice 
mişcare dramatică serioasă. Era un vizitator obici- 
nuit al teatrului de curte, unde îl atrăgea „aerul 
cel curat, poetic, plin de minte si de inimă, care-l 
respiri într'o instituţiune clasică si care îți insuilă 
desgustul cel mai mare pentru tot libertinajul de 
spirit şi de inimă, care înfloreşte intro uriciune 
crasă și nespovedită pe toate celelalte teatre“ (Scri- 
eri p. si |.,p. 59—60); — si vom vedea cum amin- 
tirea acestei instituţii clasice îi va inspira, mai tir- 
ziù, luminoasa idee a folosului unui teatru de curte 
pentru Români. 

Interesul lui Em. pentru teatru il vădesc și pro- 
priile lui încercări dramatice, care datează tot de 
prin anii aceștia: un poem în care preamăreşte 
pe Mureșan si revoluţia dela 1848), o dramă in ver- 
suri cu titlul „Dragoş-Vodă“, aproape isprăvită:), 
scenarul unei alte drame „Văduva din Efes“, un 
act al unei comedii"), apoi planul unei drame epice 
în genul lui Faust, de care face amintire într'o 
scrisoare către di I. Negruzzi!). 

Din timpul studiilor sale la Berlin, biografii lui 
Eminescu nu ne relatează amănunte cu privire la 
interesul lui pentru teatru, dar putem presupune 
cu siguranță că si aici, caşi 'n capitala Austriei, 
va fi urmărit cu același spirit de pătrundere miş- 
carea teatrală, care a rămas una din preocupările 
de, frunte ale poetului. 

În anul 1873 Em. vine la lași şi e numit mai 
intii bibliotecar si pe urmă revizor școlar, iar in 
anul 1876, fiind destituit, prietenii lui izbutesc in 
fine să-i asigure o existență „mai mult decit mo- 
destă“ ca redactor al părții neoficiale la foaia curții 
de apel „Curierul de lași“. Aici publică, în anii 
1876 şi 77 sub titlul „Revistă teatrală“ o serie de dări 
de samă despre reprezentațiile teatrului naţional 
din lași. Aceste articole se găsesc acum strînse in 
volumul | din „Scrieri politice şi literare“ ale lui 
Em., publicat de dl I. Scurtu, neobositul scrutător 
al vieţii si operilor poetului, care şi-a cistigat prin 
această lucrare conştiincioasă un noŭ şi mare me- 
rit, desvălindu-ne o parte constitutivă din perso- 
nalitatea lui Em., parte pînă acum prea puţin cu- 
noscută și fără de care marele genit al neamului 
nostru nu poate fi înţeles, — pe Em. — cugetă- 
torul. 

Amintitele dări de samă la care se adaogă si 
articolul citat din „Familia“, cuprind o dramatur- 
gie românească, bogată în observaţii de-o adincă 
cunoaştere si genială intuiție a lucrurilor si în idei 
fecunde, căci Em. nu e numai cel mai mare poet, 
ci totodată şi un mare îndrumător al neamului no- 
stru pe toate căile vieţii culturale, un îndrumător 


1) II. Chendi, Preludii, p. 19; Genii pustii, p. XXVI, 
nota. — 2) Vezi un fragment în „Poezii postume“. 

3) 1. Scurtu, M. Eminescus Leben und Prosaschriften, 
Leipzig 1903, p. 91. 

1) Geniă pustid, p. XVII, nota. 

al cărui glas, spre paguba și intirzierea propășirii 
noastre, a răsunat mai adeseori in pustii. Ši to- 
tusi, glasul lui răsună şi astăzi tot aşa de puternic 
pentru cine ştie să-l asculte, ideile lui maŭ perdut 
din actualitate, pentru că ţintele cătră care îndrumă 
el, sînt ideale şi vecinice. Alte neamuri adună cu 
sfințenie orice şir al marilor lor poeţi şi cugetă- 
tori şi, în toate chestiunile grele, caută sfat la 
dînşii, ca la aceia cari aŭ pătruns mai bine pro- 
blemele poporului lor si ale vieţii în genere. Cu 
chipul acesta se statorniceşte o puternică unitate, 
tradiție şi consecvență in gindirea si in acţiunile 
unui popor, care este temeiul oricărei desvoltări 
sănătoase. Cu chipul acesta se pune capăt orbe- 
căielii fără ţintă şi orientării după pilde străine 
de-a doua şi-a treia mînă, care nu e mai bună. 

Orice German de astăzi vede în Goethe, în 
Schiller, în Kant geniile conducătoare ale neamu- 
lui săi, pilde vecinice de gîndire, cătră care se În- 
dreaptă, cum se îndreptaii popoarele din vechime 
cătră prorocii lor. La noi cine mai întreabă cum 
aŭ gindit şi ce aŭ spus cei mai buni ai neamu- 
lui nostru asupra chestiunilor mari ale vieţii noastre 
culturale ? 

Scopul acestei conferente nu este altul decît de-a 
atrage luarea aminte asupra comorii de idei lumi- 
noase ce este cuprinsă în acele puţine articole ale 
omului care a pătruns, dela cea mai mare înălțime 
a gîndirii, mai adinc problemele neamului nostru. 

Nu voi încerca, căci ar fi prea grei pentru pu- 
terile mele şi nici nu s'ar putea face întrun timp 
atit de scurt, să alcătuesc din noii în întregime 
minunatul sistem de gindire, dela care ni-aŭ ră- 
mas numai aceste fragmente, ci voi alege calea 
mai uşoară, voi întreba ce a spus Em. despre 
chestiunile fundamentale ale teatrului, cum a în- 
, teles menirea teatrului, cea spus despre dramă in 
genere, ce-a spus despre geniile mari ale artei dra- 
matice şi ce despre repertoriul nostru teatral, ce a 
spus, in sfirsit, despre actori şi despre public; iar 
răspunsul la aceste întrebări îl voi căuta în arti- 
colele amintite. 

Ca să preîntimpin din capul locului observaţia 
ce mi s'ar putea face, de ce nu vorbesc deosebit 
despre articolul din „Familia“, care e scris pentru 
noi, pentru Ardeleni, si despre articolele din „Curier“ 
cari privesc reprezentațiile teatrului din lași, voi 
spune aici cuvintele pentru care n'am făcut-o: 

Mai intif, ideile de care se conducea Em. aŭ ră- 
mas aceleași la 1877 ca la 1870, cu singura deo- 
sebire că acolo le găsim pe deplin lămurite si mai 
pe larg desvoltate. 

Pe urmă Em. — ca toţi cugetătorii si îndrumă- 
torii neamului nostru — n'a vorbit nici odată de 
mișcările noastre culturale ca de manifestări izolate, 
ci a privit întotdeauna orice mişcare în toate le- 
păturile ei cu viaţa largă românească, care este 
una singură. 

Deja în articolul din „Familia“, Em. ţine să facă 
dela început deosebirea între „teatrul-meserie“, 
„care propagă fără conştiinţă libertinagiul în idei, 
în simtiri si `n fapte“, și „teatrul-artă“, care sin- 
pur merită numele de teatru naţional, merită să 
ie ridicat din jertfa unei naţiuni întregi. În nădejdea 
înființării unui astfel de teatru salută cu atita căl- 


dură ideea ivită atunci la noi,ca să dea viaţă so- 
cietăţii noastre de astăzi. Si el crede ideia aceasta 
cu atit mai lesne de realizat, cu cit „simţul popo- 
rului nostru e încă vergin şi necorupt de veninul 
farselor si al operelor franceze și nemtesti." „Să ne 
folosim“, exclamă poetul intrun avint de idealism 
tineresc, „de împrejurarea asta așa de favorabilă 
întrun timp, in care atmosfera Europei întregi e 
infectată de coruptiune si de frivolitate, ca tocmai 
întrun asemenea timp noi să dedăm publicul no- 
stru, folosindu-ne de neexperienţa lui, cu creatiu- 
nile geniilor poterice, cu simţeminte mari, nobile, 
frumoase, cu idei sănătoase și morale.“ 

Tot ce se reprezintă pe scena teatrului trebuie 
să aibă deci valoare etică. 

Aceasta este una dintre ideile fundamentale, pe care 
o întîlnim sat unde nu este exprimată de-a 
dreptul, o întrezărim la fondul tuturor expunerilor 
critice din aceste articole. Nicăiri însă n'o găsim 
așa hotărit formulată ca în articolul din „Familia“. 
El pune chiar valoarea etică înaintea celei estetice, 
cerind „ca piesele, de nu vor avea valoare estetică 
mare, cea etică însă să fie absolută“; și aceasta 
pentru-că scopul lor nu este „numai să placă,ci 
să si folosiască, ba înainte de toate să folo- 
siască“. 

EI ştie că „masa poporului aleargă cu banul din 
urmă chiar, pentru a vedea reprezentindu-se in- 
naintea sa necuviinfi, pe care“, zice, „eŭ, să am o 
putere, le-aș pune sub privigherea tribunalului co- 
recțional“. 

Ar fi însă foarte greşit a lua aceasta drept o 
exagerare, căci iată ce spune la alt loc: „Ne place 
nouă si gluma mai bruscă, numai ca să fie mo- 
rală, să nu fie croită pe spetele a ce e bun. Ne 
place nouă și caracterul vulgar, numai corupt să 
nu fie; onest, drept și bun ca litera evangheliei, 
iată cum voim noi să fie caracterul vulgar din 
drame naţionale“. 

Aşadar teatrul trebuie să aibă mai presus de 
toate o înriurire bună, din punct de vedere etic. 
Acesta e postulatul suprem, care trebuie și poate 
să fie împlinit în orice condiţie si Em. se gindia, 
cînd a scris articolul, la împrejurările noastre încă 
primitive, în care celalalt postulat, al valorii este- 
tice, e mai greii de împlinit, dar nici nu poate 
avea însemnătatea absolută a celui dintii. 

E o idee foarte luminoasă aceasta, pe care mar 
trebui s'o pierdem din vedere la nici o reprezen- 
tatie teatrală. Dar Em. nu înţelege ca piesele să 
fie, din punct de vedere moral, corecte sai ino- 
fensive, ci el vrea ca printrinsele să se înriuriască 
de-a dreptul şi pozitiv asupra sentimentelor etice 
ale poporului nostru, pentru care teatrul ar putea 
să aibă încă acest rol educativ. 

Pe cit se vădeşte, in accentuarea postulatului 
valorii etice, personalitatea profund etică si spiri- 
tul pătrunzător al împrejurărilor reale si indrumă- 
tor pe căile cele bune al lui Em., pe atita se arată 
în consideraţiile si reflexiunile estetice o năzuire şi 
îndrumare cătră cel mai înalt ideal al artei clasice. 

În dările de samă din „Curierul de laşi“, Em. 
găseşte în mai multe rînduri prilej de reflexii teo- 
retice asupra dramei, care alcătuesc un sistem ui- 

mitor atit prin profunditatea de gindire si puterea 
de. abstractie cit si prin stilul filozofic lapidar. 

Intrun articol, după-ce face o critică satirică 
minunată a unei drame româneşti, desvoltă astfel 
noţiunea dramei: „Dar dacă vorbim de noțiunea 
dramei, cum trebue s'o aibă oricine, care cutează 
a prezenta publicului născocirile sale, atunci răs- 
pundem: că drama are de obiect şi ţintă reprezen- 
tarea caracterelor omeneşti curatite de neconsec- 
venta vieţii şi cugetării zilnice, a caracterelor ome- 
nești consecvente, în toate momentele aceleași, 
pentru a căror manifestatiune se aleg situatiuni in- 
teresante. În acestea, caracterele antitetice se lovesc 
unul de altul în desvoltarea lor, dintr'asta se naşte 
înodămintul, iar din învingerea unui princip şi că- 
derea celuilalt, desnodămintul dramei.“ 

Caracterele trebue să fie „reale,“ „oameni boiţi 
cu alb si cu negru“, — saii „îngeri“ si „draci“, 
cum se exprimă Lessing, adică oameni de tot buni 
saii absolut răi, — „nu însemnează caractere“. „Ce 
sint aceste caractere boite cu albeață morală unse 
cu badanaua nobletei?“ exclamă Em. în critica 
unei piese. 

Situaţiunile trebuie să fie „născute din caractere.“ 
„Nici o situaţie, care nu rezultă din conilictul ca- 
racterelor, nu este admisibilă“, scrie într'un loc, 
intre semnele citării, şi adaugă „regulă veche.“ 

lar stabilind antiteza între roman și dramă, zice : 
„in opul dramatic nu există intimplare. Drama 
arată ce se lucrează de cutare ori cutare carac- 
ter conform predispoziţiei sale naturale. De aceea 
ea implică în sine vina tragică. Nu o vină pedep- 
sită de articolele codului penal, căci codul loveşte 
numai în infracțiunile pactului, primit pe tăcute de 
societatea omenească, infracțiuni ale garanţiei re- 
ciproce dintre om şi om, cea dintii insă nu are 
de obiect acest conilict între om și societate, ci 
acela care se naște din ciocnirea caracterelor deo- 
sebite." 

Această ciocnire a caracterelor produce „lupta 
sufletească, care se reprezentă prin simteminte 
exprimate in mod plastic și intuitiv“, „iar mate- 
rialul in care se manifestă această luptă este limba“. 
„Deci trei elemente pot fi într'o dramă care să 
constitue valoarea ei. Unul caracterele, aceste fac 
ca ea să fie frumoasă, al doilea situatiunile, (deci 
planul) acesta interesează, al treilea limba, care 
poate avea un farmec liric.“ 

Stabilind aceste trei elemente ale dramei, 
dintre care cel din urmă, imprumutind o expresie 
întrebuințată de Em. în altă legătură, e mai mult 
materialul în care se întrupează celelalte două, el 
face, la alt loc, următoarea împărțire a dramelor: 

„Toate soiurile de scriere dramatică se `mpart 
numai în două genuri, din care unul e mai nalt, 
celalalt mai de rind: drama de caractere şi drama 
de intrigă. Genul întiilea arată caracterele în toată 
curăţenia şi consecvenţa lor, al doilea le admite 
ca fiind cunoscute, iar conflictele se nasc din pla- 
nuri premeditate, ca să nu zic intelectuale, a două 
părți opuse. În cel dintii gen, conflictul trebue să 
se nască cu necesitate, ca intre două puteri ele- 
mentare aduse în contact, precum urmează cu ne- 
cesitate exploziunea, dacă arunci o scinteie într'o 
mapazie de praf. Aduse odată in contact, caracte- 

rele se desvoltă repede şi energic, privitorul ră- 
mine uimit, nu de ceeace se 'ntimpld, căci aceasta 
o poate gici mai totdeauna, ci de expresia curată, 
srtăvezie a caracterelor omeneşti, care 'n viața co- 
mună se ascunde sub masca convențiilor sociale. 
Astfel în tragediile lui Sofocle ştim de mai nainte, 
ce are să se 'ntimple, dar caracterele sînt cristali- 
zate şi ne uimesc prin teribila lor consecvență, pină 
sînt înfrinte prin ele insile, uriesi ce cad sfărimaţi 
sub propria lor greutate. 

Drama de intrigă consistă nu atita în conflictul 
a două caractere, ci in acela a două planuri opuse. 
Aicea publicul privește cu mult mai mare interes 
desfăşurarea, căci el poate ghici ce se petrece în 
inima unui om, nu însă ce se petrece în capul lui. 
În acest al doilea gen, Spaniolii și Francezii aŭ 
ajuns foarte departe; cel dintii e reprezentat din 
veac de citeva genii izolate, în vechime de tragicii 
greci, în vremea nouă de Moliere și Shakespeare, 
şi în cazuri izolate în cîteva alte scrieri, concepute 
în acele momente fericite, în care, după spusa unui 
scriitor, fiecare om e un geniii. Tot ce se abate 
dela aceste norme generale, e greşit.“ 

Modelele cele mai înalte, vecinice, ale literaturii 
dramatice sînt deci: tragicii greci, Shakespeare şi 
Moliere. 

Îndeosebi „geniala acvilă a Nordului“, cum ii 
zice in „Familia“, Shakespeare, pe care îl numește 
odată „cel mai mare poet“, l-a preocupat pe Em. 
intotdeauna foarte mult. 

Dintre dramele lui l-au atras mai ales cele două 
uriaşe creatiuni în care geniul se luptă cu nebu- 
nia: „Regele Lear“ și „Hamlet“. 

lată ce cugetare minunată, ca formă şi caracte- 
ristică ca cuprins pentru felul lui Em. de-a înţelege 
pe Sh., îi inspiră citirea „Regelui Lear“: „Flori mi- 
rositoare, însă selbatice ca florile din cununa ne- 
bunului Rege Lear. Oare amestecul ce pare fără 
înțeles al florilor selbatice ce se strecoară prin 
pletele bătrinului rege nu sint metafore vii ale 
creerilor săi, în cari imaginile, florile gîndirii s'a- 
mestecaii selbatice și fără înţeles. Şi cită profun- 
ditate în acele gindiri, si cit miros în acele flori. 
Astfel sint şi florile selbatice — cintecele poporale. 
Pe cimpiile lor a cules Shakespeare și orice poet 
national, — pe alte cîmpii însă aŭ cules poeţii 
aceia cari vorbesc de rai și iad, de ingeri si de- 
moni, de stelele cerului și de mărgăritarele din 
fundul mării. Sh. a vorbit de om — de om cum e. 
Betivul sat e betiv, eroul săii eroii, nebunul său 
nebun, scepticul săă sceptic si fiecare om e mu- 
ruit din gros cu coloarea caracterului san, căci 
Poporul concepe cum vede, si Shakespeare a fost 
al poporului săii prin excelință“. 

În legătura aceasta amintesc, drept o pildă din 
care se poate vedea cum Em. abstrage teoria din 
modelele sale, minunatele expuneri asupra repre- 
zentării slăbiciunilor trupeşti în dramă. Mai intii 
constată că „reprezentarea crudă şi realistă a slă- 
biciunilor trupeşti nu este menirea artei dramatice“. 
Apoi urmează: „E drept că dintre toate infirmită- 
tile numai două nu jignesc spiritul dramatic, dar 
numai prin liniștea care o inspiră: orbia și nebu- 
nia. Amindouă acestea le vedem reprezentate în 
tragediile celor vechi si in operile celui mai mare 

oet: în regele Lear, în Hamlet, a lui Shakespeare“. 
ocumentarea teoretică a acestor afirmaţii e vred- 
mică de orice mare critic si estet prin logica si 
profunditatea ei filozofică. 


(Sfirsitul va urma.) 


Dr. I. Borcia. 


CRONICĂ. 


Redactional. Prietinilor revistei noastre, cari 
din prilejul înființării tipografiei proprii ni-aŭ 
trimis cuvinte de încurajare, — le mulțumim 
sincer. — În numărul 18, dela 15 Sept, vom 
publica rezultatul voturilor intrate la „Premiul 
Luceafărului“. Tot în acest număr vom publica 
ilustrații numeroase dela serbările din Sibiiă, 
continuind amănunțit darea noastră de samă. 

Catedrala din Sibiiii se va sfinți încă în toamna 
aceasta. Pictorul Smighelschi a terminat pictura cupo- 
lei, savirsind un adevărat cap de operă. Pictura dsale 
va face şcoală în pictura noastră bisericească, prin 
aplicarea aşa de frumoasă a motivelor de ţesături şi 


cusături ţărăneşti. Cu ocazia sfințirii, un număr întreg 
din aceasta revistă va fi dedicat catedralei. 


Asociaţiunea pentru cultura poporului ro- 
man din Maramurăş în cele două şedinţe, ti- 
nute în cursul verii, s'a ocupat despre situația 
internatului de băeți susținut de dinsa în Si- 
ghetul-Marmatiei, iar dl Vicar Tit Bud a pre- 
zentat istoricul acestei Asocialiuni care are 
un deosebit interes, înlesnindu-ne cunoașterea 
mișcării culturale şi în acele părți descopciate 
din corpul românismului. 

Societate de diletanți în Sibid. Fostul 
bursier al societății pentru fond de teatru ro- 
mân, dl Zaharie Bârsan, astăzi angajat la Tea- 
trul național din Bucureşti, pe lingă toată purtarea 
maşteră a comitetului față de dinsul, nu părăseşte 
idea sfintă pentru care abia a avut vreme să se 
însuflețiască. In Sibiiii a organizat o societate de 
diletanti, cari sub conducerea dsale vor da mai 
multe reprezentaţiuni pe an. Se vor îngriji sin- 
guri de repertoriul pieselor originale, traduse 
ori localizate. Reuşind d-lui Z. Bârsan să orga- 
nizeze în fiecare centru românesc astfel de 
societăți, instruindu-le şi călăuzindu-le cu pri- 
cepere, va da cel mai nimerit răspuns sociefafif, 
care i-a tras la îndoială hărnicia. 

Noul an de muncă ce duce la lumină, la o îmbo- 
gățire a minţii şi a inimii, sa început. Tinerii ad pă- 
răsit aerul curat, învietor dela ţară, liniștea si înde- 
stulirea de acasă, se poate le-ai rămas în urmă inimi 
înduioșate, — cari vor suspina şi vor trăi din amintiri 

pînă la vacanţa viitoare. — Universitarii noştrii au sosit 
iar în capitala zgomotoasă, plină de fum şi de ispite, 
aŭ venit cu sufletele improspatate si dornice de muncă. 
— Societatea „Petru Maior“ are locuinţă nouă, lumi- 
noasă, mai bună dccit cea de pină acum. Cit va fi de 
bine si de dorit, ca şi mersul acestei societăţi pe viitor 
să fie noŭ. Na nici un rost între tinerii noştrii certele 
pentru alegerea președintelui şi alte certe mai mici 
ori mai mari. Tinerimea noastră de aici trebue să fie 
călăuzită de un singur ideal: bunăințelegerea si spri- 
jinul împrumutat, ca astfel în acest centru de cultură, 
care nu e românesc, să se poată forma caractere, 
cari în viața rominească să ne fie folositoare. 
Neintelegerile nu-s pentru tineri, — nici pentru alţii 
nu-s. Dar să ne fie de ajuns durerea că „oarba ne- 
unire“ stăpineşte aproape pretutindenea unde sint citeva 
familii românești culte, şi ceice vor forma generația 
viitoare să-și tragă bine sama, ce muncă grea ne așteaptă 
pe toți şi că „unde-i unul nu-i putere“. — Societatea 
„Petru Maior“ are un nume vechiii şi respectat, şi cei 
ce vor fi membrii acestei societăți — si toți vor trebui 
să fie — isi vor aduce aminte, pe lîngă altele, de ma- 
rele luminător, al cărui nume îl rostesc cu pietate și-și 
vor da sama că vechiul dascăl al limbii si al istorie ro- 
manesti nu va privi cu ochii buni si luminoşi la dinşii, 
dacă nu vor voi să citiască, să scrie, să se intereseze 
de ceeace e românesc. Îşi vor aduce aminte, că în 
mişcarea culturală de azi, ad şi ci datorinti sfinte: să 
cunoască, să îndemne, să răspindiască ceea-ce e bun 
în literatura noastră, să facă fiecare ceea-ce poate. Şi 
punînd umăr la umăr, lăsind zavistiile în localul cel 
vechiii al Societăţii, să porniască o nouă si binetăcă- 
toare activitate. 

Rugăm redactiile române cari, în ciuda oprelistei, 
reproduc articole din revista noastră, să indice cel 
puțin izvorul, — dacă nu-şi iaŭ osteneala să pu- 
blice sumarul numărului. 

lancu. Îți răspunzi singur: 

De cești chiemat ca prin cîntare 

Să te aviuţi in sferi înalte 

Si de vrei ca de-al tăi cîntec 

A noastre inimi să tresalte 

Dintre epigrame o înhăţăm pe cea mai straşnică: 

UNUI DOCTOR. 

Zici că eşti om învăţat Dar nu cred că ești mal mult 

Și te dai de mare doctor, Decit cinele men Hector... 
care desigur e un cine foarte cuminte, — dar nu judecat după epi- 
grama. 


Nu mai crede 'n vorbe goale 
Şi în „versuri“ de noroc. 


Aviz. 


Abonatii noștri sînt rugaţi sê bine- 
voiască a grăbi cu achitarea abonamen- 
tului pe jumătatea a doua a anului. 

Abonamente se primesc cu prețurile 

Pentru studenți. 


In apropierea Universităţii, e de închi- 
riat o odaie mobilată frumos, la o familie 


românească. A se adresa la administraţie. 

librării și la administraţia 

Institut de credit şi economii, 


ARNDELEANN 


i Societate pe actil. 
proprii. Fondată la 1885. — Capital social: 500,000 cor. — Fonduri: 400 de 
mii coroane. — Starea depunerilor: peste 2.400,000 cor. — Primeşte: 


Depuneri spre fructificare, dela particulari cu 4% 
— Darea de venit după interese o solveste institutul separat. — 
| Depuneri şi ridicări făcute prin poştă se efectuesc cu înfoarcerea poştei. 


Sediul Orăştie, casele 


CU TIPARIUL INSTIT. TIPOGRAFIC ŞI DE EDITURĂ „LUCEAFĂRUL“. 


www.dacoromanica.ro 


